"Ású ńkɔ́bɔ o hə́ kɔ́bɔ ai bía á dzwé Ńtondôbə, byǎyǐ kig wa vógolo, 17byǎyi fɔ́ɔ́ kə ósū ai m̀bɔán é mam bǐ ngálíg mətǐŋ naa byǎyi bɔ: átum otú ású Ńkúkúmá Mīníngá yā yób, bǐ soege məyɔg ólugú wōē, anə́ ḿból bī kadəgə bɔ á bə̄tísɔ̌n yā Yúda ai á mīńdzɔ́ŋ yā Yērúzalɛm, bía bə́bēn, běsīā báán, miǹkúkúmá myáán ai bitɔŋ míńtómbā byáán: abǒg tē bǐ kadəgə dí ḿbāŋála edídii, bǐ tɔ̄á mvɔ̄í təge ai amalá ziŋ. 18Ńdɔ hḿ, ǹnyie anə́ byādzōgé tǔm Ńkūkúmá Mīníngá yǎ yób ótū, ai ásoě nye məyɔg, bǐ ngadzə́man ai dzóm ésə, bə́ wê bíā ai okəŋ bítá, ai zie. 19Ńdɔ́ kig, éyɔŋ bía byǎtum otú ású Ńkúkúmá Mīníngá yā yób, bǐ soege fə məyɔg, yə byǎbɔ mam mə́tē bəyóm báán təge yəm, éyɔŋ byǎyáŋ nye məkalǐ yā mə́ nə́ ndəm dzié, bǐ soegě fə̄ nyé mə̄yɔg?" 20Hədá, ńdɔ Yeremías a ngáyalan ǹnam ósə, ai fám ai biníngá, ai é bod bə́sə̄ bə́ ngávə́ nyē é ngalaná nyī nâ: